****

**OBČINA BRDA**

Številka: 1100-01/2023

Datum: 26. 4. 2023

Na podlagi 7. odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12- ZUJF) ter 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16 in 15/17 – odl. US; v nadaljevanju: ZDR-1) in Pravilnika o sistemizaciji delovnih mest v Občinski upravi Občine Brda št. 010-02/2008-2 z dne 30. 1. 2009 (s spremembami in dopolnitvami) župan Občine Brda objavlja prosto strokovno-tehnično delovno mesto

**»VZDRŽEVALEC III« (m/ž)**

**(šifra delovnega mesta: J033028)**

**za nedoločen čas**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* najmanj nižja poklicna izobrazba,
* najmanj 2 meseca delovnih izkušenj,
* vozniški izpit B kategorije.

Prednost pri izbiri bodo imeli kandidati z daljšimi izkušnjami na sorodnih oziroma istovrstnih delovnih mestih v javnem ter zasebnem sektorju, ter kandidati usposobljeni za delo z ročnimi orodji.

Opis del in nalog delovnega mesta:

* spremljanje stanja objektov, naprav, poslovnih prostorov in prevoznih sredstev v lasti občine,
* obveščanje o stanju objektov, naprav, poslovnih prostorov in prevoznih sredstev,
* opravljanje tekočih vzdrževalnih del na objektih, napravah, poslovnih prostorih in prevoznih sredstvih,
* vzdrževanje stanovanj, poslovnih prostorov in ostalih javnih objektov v lasti občine,
* urejanje in vzdrževanje javnih površin, površin za pešce, zelenih površin in otroških igrišč,
* urejanje in vzdrževanje prometne signalizacije in prometnih režimov,
* urejanje in vzdrževanje nekategoriziranih cest,
* opravljanje drugega dela po nalogu vodje Režijskega obrata in direktorja občinske uprave.

Prijava na prosto delovno mesto mora vsebovati:

1. pisno izjavo kandidata in fotokopijo dokazila oziroma verodostojne listine o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe ter datum zaključka izobraževanja (dan, mesec, leto) in ustanova, na kateri je bila izobrazba pridobljena,
2. pisno izjavo in fotokopijo dokazila oziroma verodostojne listine o delovnih izkušnjah, iz katere je razvidno izpolnjevanje pogoja glede zahtevanih delovnih izkušenj (čas opravljanja dela – datum sklenitve in datum prekinitve delovnega razmerja, opis dela in stopnja/raven izobrazbe na delovnih mestih pri posameznem delodajalcu),
3. fotokopijo vozniškega dovoljenja ali druge verodostojne listine, iz katere izhaja, da ima kandidat vozniški izpit B kategorije.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe navede tudi druga znanja in veščine, ki jih je pridobil. Kandidat naj delovne izkušnje, zaradi katerih ima lahko prednost pri izbiri, posebej izpostavi.

Upoštevane bodo le pravočasne in popolne prijave.

Izbirni postopek, v katerega se uvrstijo kandidati, ki izpolnjujejo predpisane pogoje, bo potekal v eni fazi, in sicer na podlagi pregleda prispelih pravočasnih in popolnih prijav, ob upoštevanju prednostnega pogoja.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom (40 ur/teden) in s poskusnim delom v trajanju 3 mesecev. Izbrani kandidat bo delo opravljal v prostorih Občine Brda, Trg 25. maja 2, 5212 Dobrovo, oziroma v drugih uradnih prostorih, kjer organ opravlja svoje naloge, in na terenu.

Kandidati pošljejo pisne prijave s prilogami v zaprti ovojnici z označbo: »za javno objavo – VZDRŽEVALEC III« na naslov: Občina Brda, Trg 25. maja 2, 5212 Dobrovo, in sicer v roku 10 dni od objave na spletni strani Občine Brda in spletnih straneh Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov info@obcina-brda.si, pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni v osmih dneh po zaključenem postopku izbire. Obvestilo o končani izbiri bo objavljeno na spletni strani Občine Brda (https://www.obcina-brda.si/).

Dodatne informacije o izvedbi postopka je mogoče dobiti pri Sebastjanu Arčonu, na telefonski številki 05 335 10 30 ali po elektronski pošti info@obcina-brda.si.

V objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

**Franc Mužič**

župan